Карл Хајн
Карл Хајн (, Хамбург 11. јун 1908 — Хамбург 10. јул 1982) био је немачки атлетичар чија је специјалност била бацање кладива.

Спортска биографија 

У младости се бавио бацањем диска, бацањем кугле и такмичењима у вишебоју. После женидбе раних 1930-их напушта спорт. Године 1934. гледао је филм о Олимпијским играма 1932. и посебно био импресиониран олимпијским победником у бацању кладива — Ирцем Патриком О’Калаханом. Од тада се поново окренуо спорту и тријумфовао на Олимпијским играма 1936. у Берлину, олимпијским рекордом бацивши кладиво 56,49 м. Две године касније победио је и на Европском првенству у Паризу личним рекордом 58,77 м.

После Другог светског рата остао је активан у атлетици још дуго. Године 1956. био је други на Првенству Немачке иако је тада имао 48 година. Као 65-годишњак постигао је дужину од 53 метра у бацању кладива.

Карл Хајн освојио је 5 немачких првенстава (1936, 1937, 1938, 1946. и 1947), 3 пута је био други (1942, 1943. и 1956) и 3 пута трећи (1939, 1941. и 1948).

Умро је у Хамбургу месец дана после 74. рођендана, од можданог удара.

Референце

Спољашње везе 
 

 

Рођени 1908.
Умрли 1982.
Немачки атлетичари
Бацачи кладива
Атлетичари на Летњим олимпијским играма 1936.
Немачки олимпијци на Летњим олимпијским играма 1936.
Освајачи медаља на Летњим олимпијским играма 1936.
Освајачи олимпијских медаља у атлетици, бацање кладива за мушкарце
Освајачи златних олимпијских медаља за Немачку
Олимпијски победници у атлетици
Европски прваци у атлетици на отвореном
Освајачи медаља на Европском првенству у атлетици на отвореном 1938.